Κωνσταντίνος Μελάς

Ο Κωνσταντίνος Μελάς (1874-1953) ήταν Έλληνας πολιτικός.

 Βιογραφία 
Γεννήθηκε στη Μασσαλία και ήταν γιος του πολιτικού Μιχαήλ Μελά. Εισήχθη στη Σχολή Ναυτικών Δοκίμων το 1890 και αποφοίτησε ως Σημαιοφόρος το 1894Νικόλαος Παραδείσης, «Κωνσταντίνος Μελάς. Ο πρώτος στρατιωτικός Διοικητής Μυτιλήνης και ιδρυτής του Προσκοπισμού στο νησί», Αιολικά χρονικά τομ.10 (2008),σελ.75. Με τη μεσολάβηση της Βασίλισσας Όλγας εκπαιδεύτηκε στον στόλο της Ρωσίας υπηρετώντας στο πολεμικό Αζώφ φτάνοντας ως τις Ιαπωνικές θάλασσεςΝικόλαος Παραδείσης, «Κωνσταντίνος Μελάς. Ο πρώτος στρατιωτικός Διοικητής Μυτιλήνης και ιδρυτής του Προσκοπισμού στο νησί», Αιολικά χρονικά τομ.10 (2008),σελ.76. Συμμετείχε στον ελληνοτουρκικό πόλεμο του 1897 καθώς και στους Βαλκανικούς Πολέμους. Υπήρξε υπασπιστής του πρίγκηπα Γεώργιου όταν αυτός ανέλαβε την Ύπατη Αρμοστεία της Κρήτης. Το 1903 τον έστειλε η βασίλισσα Όλγα στην Τριπολίτιδα για  να παρακολουθήσει πως γινόταν εκεί η σπογγαλιεία. Στη συνέχεια ασχολήθηκε με την πολιτική. Εκλέχτηκε βουλευτής Ιωαννίνων με το Κόμμα Φιλελευθέρων το 1915 και 1920. Επίσης Πρόεδρος του Δημοτικού Συμβουλίου Αθηναίων. Ήταν και από τους πρωτεργάτες του ελληνικού προσκοπισμού. Το 1911 ως υποπλοίαρχος έρχεται σε επαφή με τον εμπνευστή της εισαγωγής του Προσκοπισμού στην Ελλάδα, τον γυμναστή Αθανάσιο Λευκαδίτη. Το 1919 βοήθησε τη ΧΑΝ στα πρώτα οργανωτικά της βήματα ενώ ίδρυσε και το θεραπευτήριο Βούλας.Νικόλαος Παραδείσης, «Κωνσταντίνος Μελάς. Ο πρώτος στρατιωτικός Διοικητής Μυτιλήνης και ιδρυτής του Προσκοπισμού στο νησί», Αιολικά χρονικά τομ.10 (2008),σελ.77 Είχε διατελέσει μάλιστα γενικός έφορος του Σώματος Ελλήνων Προσκόπων. Το 1929 διορίστηκε ως Γενικός Διευθυντής  του μεσοπολεμικού ΕΟΤΕλληνικός Οργανισμός Τουρισμού: έκθεσις πεπραγμένων 1929, Τυπογραφείον “Ο Μάγερ”, Αθήναι 1930, σελ. 3..

Πέθανε στην Αθήνα το 1953.

Παραπομπές

Πηγές
Νικόλαος Παραδείσης, «Κωνσταντίνος Μελάς. Ο πρώτος στρατιωτικός Διοικητής Μυτιλήνης και ιδρυτής του Προσκοπισμού στο νησί», Αιολικά χρονικά τομ.10 (2008),σελ.74-77

Κατηγορία:Έλληνες αξιωματικοί του Πολεμικού Ναυτικού
Κατηγορία:Βουλευτές Ιωαννίνων
Κατηγορία:Βουλευτές εκλεγμένοι με το κόμμα των Φιλελευθέρων
Κωνσταντινος Μελας